**ΘΕΜΑ : Εφαρμοσιμότητα τροποποιημένου άρθρου 147 του Ν.4412/16**

Ημερομηνία υποβολής **: *12/05/2023***

**ΕΡΩΤΗΜΑ :** Σε Δημόσια σύμβαση Έργου στο οποίο η διαδικασία ανάθεσης έχει εκκινήσει πριν την 1.9.21, ισχύει το άρθρο 147 του Ν.4412/16 *(«Προθεσμίες»)* ή το τροποποιημένο με το Ν.4782/21 ?

**ΑΠΑΝΤΗΣΗ:**

Το άρθρο 147 αντικαταστάθηκε με το άρθρο 66 Ν.4782/2021.

ΠΡΟΣΟΧΗ:

* Έναρξη ισχύος,(σύμφωνα με το άρθρο 142 παρ.1β του Ν.4782/2021, ΑΠΟ την 1η.9.2021,
* σύμφωνα δε με το άρθρο 140 παρ.5 αυτού, καταλαμβάνει διαγωνισμούς, που θα προκηρυχθούν μετά την 1.9.2021.

Ως χρόνος έναρξης των διαδικασιών

Υπενθυμίζω ότι:

* (α΄) Για συμβάσεις **κάτω των ορίων,** σύμφωνα με την παρ. 1 Άρθρου 120 Ν. 4412/2016 (« Έναρξη διαδικασίας σύναψης σύμβασης»), ως χρόνος έναρξης των διαδικασιών του άρθρου 26 νοείται **η ημερομηνία δημοσίευσης της διακήρυξης στο ΚΗΜΔΗΣ**, ανά περίπτωση, σύμφωνα με το άρθρο 66.
* (β΄) Για συμβάσεις **άνω των ορίων**, σύμφωνα με την παρ. 1 Άρθρου 61 Ν. 4412/2016 (« Έναρξη διαδικασίας σύναψης σύμβασης»), ως χράνος έναρξης της ανοικτής διαδικασίας, της κλειστής διαδικασίας, της ανταγωνιστικής διαδικασίας με διαπραγμάτευση, του ανταγωνιστικού διαλόγου και της σύμπραξης καινοτομίας, **νοείται η ημερομηνία αποστολής της σχετικής προκήρυξης σύμβασης στην Επίσημη Εφημερίδα της Ένωσης ή της προκαταρκτικής προκήρυξης**, όταν η τελευταία χρησιμοποιείται ως μέσο προκήρυξης διαγωνισμού, σύμφωνα με την παρ. 5 του άρθρου 26.

Συνεπώς. **σε Δημόσια σύμβαση Έργου στο οποίο η διαδικασία ανάθεσης έχει εκκινήσει (κατά τα ανωτέρω )πριν την 1.9.21, ισχύει το άρθρο 147 του Ν.4412/16 (προ της τροποποίησής του με το άρθρο 66 Ν.4782/21).**

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

***dimosies-symvaseis.gr***

Τηλ. Επικοινωνίας : *6945-558980*